Foto's: Koop Jhb-huis vir R92 miljoen, kry 'n Rolls-Royce | Maroela Media
Gatsby (Foto: Chas Everitt)
'n Huis in Houghton, Johannesburg, is in die mark vir R92 miljoen – en 'n Rolls-Royce is by die prys ingesluit.
Die huis, bekend as Gatsby, word deur Chas Everitt-eiendomsagente verkoop en die Rolls-Royce word ingesluit as die huis bó die vasgestelde reserweprys verkoop word.
Gatsby is ontwerp en gebou deur die wêreldbekroonde Pellerade Design Group en sou oorspronklik as 'n "privaat hotel" dien vir Afrika-koninklikes. "Die huis het dus 'n rits weelderige ontvangslokale en 'n luukse privaat nagklub, tesame met sy eie spa, biblioteek, gimnasium, konferensiefasiliteite, verhitte binnenshuise swembad en oefenswembad buite," lui die bemarkingsdokument van die eiendomsagent.
Die 2 000 m² huis is op vier vlakke gebou met groot vensters om seker te maak jy kry die beste panoramiese uitsig. Die huis het agt slaapkamers en suite, luukse afwerking en 'n internasionale versameling van seldsame kunswerke. Die huis het 11 badkamers, ses motorhuise, ses parkeerplekke, 1 woonstel en blyplek vir 'n huishulp op die 4 196 m² erf.
Nee dankie, nie in n miljoenjaar nie.
Dis te wow vir my dankie, ek hou maar van my gewone huisie
Die kar sit my af anderste het ek gekoop.Ha Ha
Ek hou glad nie van die binnekant van die huis nie. Dis so 'over the top'. Die tuine en uitsig is al wat regtig mooi is, maar jy kan dit ook kry vir baie minder.